Document ID: 32006R1061

KOMISIJAS REGULA (EK) Nr. 1061/2006
(2006. gada 12. jūlijs),
ar ko nosaka vienotu piešķīruma koeficientu, kas jāpiemēro Regulā (EK) Nr. 958/2003 paredzētās kukurūzas tarifa kvotas robežās
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1),
ņemot vērā Komisijas 2003. gada 3. jūnija Regulu (EK) Nr. 958/2003, ar ko paredz sīki izstrādātus noteikumus par to, kā piemērot Padomes Lēmumu 2003/286/EK attiecībā uz koncesijām Kopienas tarifa kvotu veidā dažiem labības produktiem, kuru izcelsme ir Bulgārijas Republikā, un ar ko groza Regulu (EK) Nr. 2809/2000 (2), un jo īpaši tās 2. panta 3. punktu,
tā kā:
(1)
Ar Regulu (EK) Nr. 958/2003 attiecībā uz 2006./2007. tirdzniecības gadu ir atvērta gada tarifa kvota 104 000 tonnu apmērā kukurūzai (kārtas numurs 09.4677).
(2)
Daudzumi, kas saskaņā ar Regulas (EK) Nr. 958/2003 2. panta 1. punktu pieprasīti līdz pirmdienai, 2006. gada 10. jūlijam, pārsniedz pieejamos daudzumus. Tāpēc ir jānosaka, cik lielā mērā atļaujas var izsniegt, nosakot vienotu piešķīruma koeficientu, ko piemēro prasītajiem daudzumiem,
IR PIEŅĒMUSI ŠO REGULU.
1. pants
Visi saskaņā ar Regulas (EK) Nr. 958/2003 2. panta 1. un 2. punktu iesniegtie un Komisijai līdz pirmdienai, 2006. gada 10. jūlijam, nosūtītie ievešanas atļauju pieteikumi par kukurūzas kvotu “Bulgārijas Republika” tiek apmierināti 1,612903 % apmērā no pieprasītajiem daudzumiem.
2. pants
Šī regula stājas spēkā 2006. gada 13. jūlijā.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 12. jūlijā.

Labels: 3
17
18